ΨΗΦΙΣΜΑ ΤΟΥ ΣΥΜΒΟΥΛΙΟΥ της 22ας Ιουνίου 1994 για την προώθηση της ισότητας των ευκαιριών για άνδρες και γυναίκες μέσω των ευρωπαϊκών διαρθρωτικών ταμείων (94/C 231/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

1. ΥΠΕΝΘΥΜΙΖΕΙ ότι η αρχή της ισότητας των ευκαιριών για άνδρες και γυναίκες στην αγορά εργασίας αποτελεί στόχο της Ευρωπαϊκής Ένωσης και ότι οι διαρθρωτικές δράσεις πρέπει να συμβάλλουν στην επίτευξή του κατά την έννοια του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους, καθώς και με της παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (1)-

2. ΥΠΕΝΘΥΜΙΖΕΙ ότι η λήψη μέτρων προώθησης της ισότητας ευκαιριών για άνδρες και γυναίκες στην αγορά εργασίας δεν θίγει τις αρμοδιότητες των κρατών μελών βάσει της νομοθεσίας περί διαρθρωτικών ταμείων-

3. ΥΠΕΝΘΥΜΙΖΕΙ ότι η προώθηση της ισότητας ευκαιριών για άνδρες και γυναίκες στην αγορά εργασίας αποτελεί μία από τις τέσσερις προτεραιότητες των δράσεων του στόχου αριθ. 3 σε όλη την Ευρωπαϊκή Ένωση, όπως προβλέπεται στο άρθρο 1 παράγραφος 1 στοιχείο δ) του κανονισμού (ΕΟΚ) αριθ. 4255/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το ευρωπαϊκό κοινωνικό ταμείο (2)-

4. ΥΠΕΝΘΥΜΙΖΕΙ ότι οι γυναίκες συναντούν σοβαρές και ειδικές δυσκολίες στην αγορά εργασίας-

5. ΕΠΙΒΕΒΑΙΩΝΕΙ τη βούλησή του να προωθήσει τη διακηρυγμένη αρχή της ισότητας ευκαιριών για άνδρες και γυναίκες, ιδίως μέσω του συνόλου των διαρθρωτικών δράσεων στα κράτη μέλη-

6. ΚΑΛΕΙ τα κράτη μέλη:

α) να συμβάλλουν στην δέουσα συνεκτίμηση της αρχής της ισότητας ευκαιριών μεταξύ ανδρών και γυναικών στην αγορά εργασίας, όσον αφορά τις συγχρηματοδοτούμενες από τα ευρωπαϊκά διαρθωτικά ταμεία δράσεις, και ιδίως από το ευρωπαϊκό κοινωνικό ταμείο-

β) να συμβάλουν στη λήψη καταλλήλων μέτρων που θα προωθούν την ισότητα ευκαιριών στην αγορά εργασίας για άνδρες και γυναίκες στις δράσεις που συγχρηματοδοτούν τα ευρωπαϊκά διαρθρωτικά ταμεία, ούτως ώστε οι γυναίκες να μπορούν να επωφελούνται εξίσου με τους άνδρες-

γ) να συμβάλουν ώστε να προβλεφθούν ειδικές και επαρκώς χρηματοδοτούμενες δράσεις για τις γυναίκες, βασιζόμενες στην εμπειρία της κοινοτικής πρωτοβουλίας με στόχο τη βελτίωση της θέσης των γυναικών και την προώθηση, σε τοπικό, περιφερειακό, εθνικό και διακρατικό επίπεδο, της ισότητας των ευκαιριών για άνδρες και γυναίκες σε όλους τους τομείς οικονομικής δραστηριότητας που έχουν άμεση ή έμμεση σχέση με την αγορά εργασίας-

δ) να ευαισθητοποιήσουν, κινητοποιήσουν και ενθαρρύνουν με κάθε κατάλληλο τρόπο τις αρμόδιες αρχές και τους οικονομικούς και κοινωνικούς εταίρους, κατά την έννοια του άρθρου 4 παράγραφος 1 του κανονισμού (ΕΟΚ) αριθ. 2052/88, ώστε η ισότητα ευκαιριών μεταξύ ανδρών και γυναικών να ληφθεί πλήρως υπόψη στις συγχρηματοδοτούμενες από τα ευρωπαίκά διαρθρωτικά ταμεία δράσεις-

ε) να συγκεκριμενοποιήσουν και να διαδόσουν με κάθε κατάλληλο τρόπο τα μέτρα προώθησης της ισότητας των ευκαιριών για άνδρες και γυναίκες, μέσω των ευρωπαϊκών διαρθρωτικών ταμείων-

ζ) να συμβάλουν στη διασφάλιση της εφαρμογής του παρόντος σημείου, στα πλαίσια των υφιστάμενων εθνικών διαρθρώσεων παρακολούθησης και αξιολόγησης-

7. ΚΑΛΕΙ την Επιτροπή:

α) να συνεχίσει τις προσπάθειές της για την προώθηση της ισότητας ευκαιριών για άνδρες και γυναίκες, μέσω των ευρωπαϊκών διαρθρωτικών ταμείων, και ιδίως του ευρωπαϊκού κοινωνικού ταμείου, και των κοινοτικών πρωτοβουλιών-

β) να διευκολύνει την υλοποίηση αυτής της πολιτικής παρέχοντας τεχνική υποστήριξη, ιδίως στα πλαίσια της εταιρικής σχέσης-

γ) να λάβει όλα τα κατάλληλα μέτρα για την προώθηση αυτής της πολιτικής-

δ) να λάβει υπόψη τους στόχους του σημείου 6 κατά την εφαρμογή των κοινοτικών πρωτοβουλιών.

(1) ΕΕ αριθ. L 185 της 15. 7. 1988, σ. 9- κανονισμός όπως τροποποιήθηκε από τον κανονισμό (ΕΟΚ) αριθ. 2081/93 (ΕΕ αριθ. L 193 της 31. 7. 1993, σ. 5).

(2) ΕΕ αριθ. L 374 της 31. 12. 1988, σ. 21- κανονισμός όπως τροποποιήθηκε από τον κανονισμό (ΕΟΚ) αριθ. 2084/93 (ΕΕ αριθ. L 193 της 31. 7. 1993, σ. 39).